"อภิศักดิ์"ยันไม่อุ้มยาสูบ ย้ำกฎหมายบังคับใช้แล้ว
รมว.คลังยืนยันไม่สามารถยกเว้นการบังคับใช้กฎหมายเพื่อช่วยเหลือโรงงานยาสูบได้
25 พ.ย. 2560

รมว.คลังยืนยันไม่สามารถยกเว้นการบังคับใช้กฎหมายเพื่อช่วยเหลือโรงงานยาสูบได้ 
นายอภิศักดิ์ ตันติวรวงศ์ รมว.คลังเปิดเผยว่า ไม่สามารถยกเว้นการใช้ พ.ร.บ.ภาษีสรรพสามิต พ.ศ. 2560 ในส่วนการเก็บภาษียาสูบตามข้อเสนอโรงงานยาสูบได้เพราะกฎหมายบังคับใช้แล้ว จึงให้นายวิสุทธิ์ ศรีสุพรรณ รมช.คลัง ไปหาแนวทางในการช่วยเหลือ
เมื่อวันที่ 24 พ.ย.ที่ผ่านมา สหภาพแรงงานรัฐวิสาหกิจยาสูบได้รวมตัวเข้ายื่นหนังสือขอความเป็นธรรมจากการบังคับใช้พ.ร.บ.ภาษีสรรพสามิต ว่าส่งผลให้ยอดการจำหน่ายบุหรี่โรงงานยาสูบลดลง 41% จะทำให้การนำส่งรายได้เข้ารัฐในปีงบประมาณ 2561 ลดลงจากปีก่อน 1.32 หมื่นล้านบาทและจะขาดทุนประมาณ 1,575 ล้านบาทหากคลังไม่ช่วยเหลือโรงงานยาสูบจะอยู่ไม่ได้